विकास बोर्डका लागि १० उम्मेदवार
सञ्चार तथा सूचना प्रविधि मन्त्रालयले चलचित्र विकास बोर्डको अध्यक्ष पदका लागि १० जना उम्मेदवारको सूची सार्वजनिक गरेको छ । प्राप्त दरखास्तहरूबाट मन्त्रालयले अरुण कुमार प्रधान, दिपक श्रेष्ठ, नरेश कुमार पौडेल, निर्मल राज ढकाल, भुवन केसी, मनिष पण्डित, सम्झना उप्रेती रौनियार, सुचित्रा श्रेष्ठ, सुनील कुमार पोखरेल, सुष्मा कार्कीको नाम उम्मेदवारका रुपमा छनोट गरेको छ । 
काठमाडौँ — सञ्चार तथा सूचना प्रविधि मन्त्रालयले चलचित्र विकास बोर्डको अध्यक्ष पदका लागि १० जना उम्मेदवारको सूची सार्वजनिक गरेको छ । प्राप्त दरखास्तहरूबाट मन्त्रालयले अरुण कुमार प्रधान, दिपक श्रेष्ठ, नरेश कुमार पौडेल, निर्मल राज ढकाल, भुवन केसी, मनिष पण्डित, सम्झना उप्रेती रौनियार, सुचित्रा श्रेष्ठ, सुनील कुमार पोखरेल, सुष्मा कार्कीको नाम उम्मेदवारका रुपमा छनोट गरेको छ । 'दरखास्तमध्ये देहायका उम्मेदवारहरूको दरखास्त स्वीकृत गरिएको व्यहोरा प्रकाशन गरिएको छ,' मन्त्रालयले सार्वजनिक गरेको सूचनामा उल्लेख गरिएको छ ।उम्मेदवारहरूमध्ये मुख्य दाबेदारका रुपमा अभिनेता भुवन केसी र सम्झना उप्रेती रौनियारको चर्चा दयाराम दाहालको कार्याकाल सकिएलगत्तै सुरु हुन थालिसकेको थियो ।सम्झना उप्रेती रौनियार 'फागु' र 'मेघा' फिल्मकी निर्देशक हुन् । मनिष पण्डित यसअघि चलचित्र विकास बोर्डको बक्स अफिस विश्लेषक थिए ।'पर्खी बसें'का निर्देशक दीपक श्रेष्ठ पुराना निर्देशक हुन् भने सुष्मा कार्की अभिनेत्री हुन् । नरेश कुमार पौडेलले भने यसअघि अभिनेत्री रेखा थापा, राजेश हमाल, निरुता सिंह अभिनित फिल्म 'हिरो' निर्देशन गरेका थिए ।अरुण कुमार प्रधानले आदीवासी जनजाति फिल्म निर्देशन गरिसकेका छन् भने सुचित्रा श्रेष्ठ निर्देशक समाजकी अध्यक्ष रहिसकेकी छन् । अभिनेता भुवन केसी पनि अनुभवी कलाकारको रुपमा चिनिन्छन् । अभिनेता केसीमाथि भने केही समयअघि अभिनेत्री साम्राज्ञी राज्यलक्ष्मी शाहले यौन दुर्व्यवहारको आरोप लगाएकी थिइन् ।